ddrg/super_eurlex huggingface dataset:
Is naimhdí ná riamh an timpeallacht dhúshlánach oibríochtúil i gcás gníomhaithe slándála Eorpacha, agus bíonn bagairtí agus rioscaí nua ag teacht chun cinn go seasta. Ag an am céanna, tá riachtanais na núdarás poiblí ar an leibhéal náisiúnta agus ar leibhéal an Aontais i dtaca le cumarsáid shábháilte satailíte ag athrú go tapa freisin. Faoi láthair, i ngeall ar an líon teoranta réiteach atá ann, ar réitigh iad atá lag míchuí agus/nó nach bhfuil sábháilte a dhóthain bunús an ama, ní féidir dul i ngleic leis na rioscaí nó na riachtanais sin. De bharr go bhfuil méadú ag teacht ar an easnamh sin, cruthaítear rioscaí i gcás misin ríthábhachtacha, oibríochtaí slándála agus bonneagair de chuid an Aontais agus na mBallstát. Is é ilroinnt an mhargaidh ó thaobh soláthair agus éilimh de i dtaca leis an gcumarsáid shábháilte satailíte (SatCom), an chaoi nach gcomhlíontar na riachtanais slándála bhunriachtanacha atá ag cuid mhór úsáideoirí nó nach gcomhlíontar ina niomláine iad, agus an dóigh a mbíonn na cineálacha bagairtí de shíoraí ag athrú, cibearbhagairtí cuir i gcás, agus forbairt ar an teicneolaíocht na príomhchúiseanna leis an easnamh sin.

Is iad na gníomhaithe slándála ar leibhéal an Aontais agus ar an leibhéal náisiúnta na páirtithe leasmhara is mó a dhéantar difear dóibh, amhail fórsaí míleata agus fórsaí póilíneachta, an pobal muirí, seirbhísí atá freagrach as gníomhaíocht sheachtrach, cosaint shibhialta agus cabhair dhaonnúil, mar aon le hoibreoirí bonneagair ríthábhachtaigh. Déantar difear freisin do lucht tionscail, lena náirítear oibreoirí satailíte, monaróirí bonneagair spáis agus talaimh, agus soláthraithe seirbhíse.
Le blianta beaga anuas, imríodh tionchar ar fheidhmíocht na seirbhísí custaim de bharr treochtaí amhail domhandú lena spreagtar méideanna móra earraí atá ag méadú i rith an ama - agus sonraí comhfhreagracha - agus bagairtí slándála agus an choireacht trasteorann. Mar fhreagra air sin, cuireadh tús le nuachóiriú a dhéanamh ar an aontas custaim trí Chód Custaim an Aontais lena néilítear córais leictreonacha nua Eorpacha iomadúla. Ina theannta sin, de dheasca teicneolaíochtaí a athraíonn go tapa (digitiú, nascacht, idirlíon na rudaí nithiúla, blocshlabhra) agus samhlacha nua gnó (ríomhthráchtáil, optamú an tslabhra soláthair) agus acmhainní poiblí airgeadais laghdaithe, tagann dúshláin nua bhreise chun cinn d’údaráis chustaim.

Sa chomhthéacs sin, tá deacracht i bhfeidhmiú an chustaim maidir le heaspa aonfhoirmeachta agus easpa éifeachtúlachta in údaráis an chustaim. Tá trí chuid le bunchúiseanna na deacrachta sin: acmhainneacht éagothrom na núdarás custaim; reachtaíocht a léirmhíniú agus a chur chun feidhme ar bhonn míchothrom (Cód Custaim an Aontais agus reachtaíocht eile); Constaicí roimh an gcomhordú idir na húdaráis chustaim agus páirtithe leasmhara eile.

Is é an tionchar a bhí ag an deacracht sin ó thaobh na feidhmíochta de nár bhain aontas an chustaim a lánacmhainneacht amach a chuireann, dá réir, feidhmiú an mhargaidh inmheánaigh i mbaol, a scriosann an chothromaíocht shóisialta agus a bhaineann an bonn d'iomaíochas an Aontais Eorpaigh.
Cé gur inniúlacht náisiúnta go fóill é cur chun feidhme na nathchóirithe struchturacha, léirigh na blianta géarchéime nach féidir iarrachtaí chun athchóiriú a dhéanamh a fhágáil ar an leibhéal náisiúnta amháin, de bharr na nasc láidre idir geilleagair na mBallstát. Soláthróidh an Clár seo tacaíocht bhreise do chur chun feidhme athchóirithe struchtúracha i mBallstáit laistigh den limistéar Euro agus lasmuigh de araon, rud a chuirfeadh le comhleanúnachas, iomaíochas, táirgiúlacht, fás agus fostaíocht. Dá bhrí sin, beidh an tionchar le brath ní amháin ar an leibhéal náisiúnta, ach beidh dea-éifeachtaí iarmharta ann don Aontas ina iomláine.

Chun sin a ghnóthú, cuirfidh an Clár trí cinn éagsúla, ach trí cinn chomhlántacha mar sin féin, d’ionstraimí ar fáil (an Uirlis don Athchóiriú, an Ionstraim um Thacaíocht Theicniúil agus an tSaoráid um Chóineasú), rud a dhéanfaidh an tionchar is mó is féidir ar leibhéal an Aontais Eorpaigh ar an mbonn sin.

Beidh an Uirlis don Athchóiriú ina fhreagairt dhíreach ar chur chun feidhme lag na nathchóirithe struchtúracha ar an leibhéal náisiúnta. Tá sé ceaptha chun cur chun feidhme na nathchóirithe a fheabhsú arna sainaithint i bpróiseas an tSeimeastair Eorpaigh trí dhreasachtaí airgeadais a sholáthar. Cé gur inniúlacht náisiúnta go fóill é cur chun feidhme na nathchóirithe struchturacha, cuirfidh gníomhú ar leibhéal an Aontais Eorpaigh dlús le cuidiú le heaspa úinéireachta polaitiúil nó easpa gealltanais a shárú chun tabhairt faoi athchóirithe (agus d’fhéadfaí go mbeadh baint aige sin, go pointe, le costais airgeadais nó costais pholaitiúla gearrthéarmacha).

An Ionstraim um Thacaíocht Theicniúil (agus an chomhpháirt a bhaineann leis an tSaoráid um Chóineasú) déanfaidh sé acmhainn riaracháin na mBallstát a neartú trí líonra saineolais ar fud an Aontais a rachaidh chun sochair do na Ballstáit ar fad a iarrann tacaíocht agus tabharfaidh sé iontaoibh fhrithpháirteach agus comhar breise idir na Ballstáit agus an Coimisiún.

Is é is aidhm le comhpháirt tacaíochta airgeadais na Saoráide um Chóineasú, a bheidh spriocdhírithe ar na Ballstáit a bhfuil rún daingean acu an tairgeadra aonair a ghlacadh, buanseasmhacht na mBallstát sin a neartú agus an limistéar euro a neartú ina iomláine, rud a fhágfaidh go mbeidh éifeachtaí dearfacha trasteorann agus/nó dea-éifeachtaí iarmharta ann ar fud an Aontais.
Tá an togra ón gCoimisiún bunaithe ar an Measúnú Tionchair a cuireadh faoi bhráid an Bhoird um Ghrinnscrúdú Rialála an 21 Márta 2018 agus ar thug an Bord tuairim dhearfach, agus roinnt agús ag dul léi, ina leith (uimh. thag. “MFF – CEF”). Mhol an Bord, go háirithe, cur leis an tuairisc ar na socruithe maidir le faireachán agus meastóireacht an chláir, an comhleanúnachas le cláir eile de chuid an Aontais a mhíniú níos fearr agus níos mó mionsonraí a thabhairt faoin gcaoi a gcuirfidh an raon feidhme níos leithne le gné thrasteorann na Saoráide um Chónascadh na hEorpa (SCE). Tá na moltaí a thug an Bord sa tuairim uaidh curtha san áireamh sa tuarascáil ar an measúnú tionchair.

De réir an chur chuige ghinearálta a chuirtear i bhfeidhm maidir leis na measúnuithe tionchair uile a bhaineann le CAI, dhírigh measúnú tionchair SCE ar na hathruithe agus na roghanna beartais dá bhforáiltear sa togra reachtach. Tugadh míniú, go háirithe, ar an struchtúr agus na tosaíochtaí a bhaineann leis an gclár nua SCE, clár a leanfaidh as an gclár a bhí ann roimhe, agus rinneadh anailís ar na roghanna maidir leis an gcaoi is fearr a d’fhéadfaí an clár a chur i bhfeidhm.

Cuireadh san áireamh sa tuarascáil ar an measúnú tionchair na ceachtanna a foghlaimíodh agus an taithí a fuarthas agus an clár SCE reatha á chur i bhfeidhm agus úsáideadh an mheastóireacht mheántéarma is déanaí ar SCE mar phríomhfhoinse do na sonraí (sa bhreis ar na torthaí a bhí ar an gcomhairliúchán poiblí oscailte a eagraíodh mar chuid de shraith comhairliúchán poiblí inar cuimsíodh réimse iomlán an mhaoinithe a bheidh á thabhairt ag an Aontas agus mar chuid de chaidreamh níos spriocdhírithe le geallsealbhóirí i gcás sineirgíochtaí agus foinsí fuinnimh in-athnuaite).

Trí leas a bhaint as na ceachtanna a foghlaimíodh agus i bhfianaise na ndúshlán agus na bhforbairtí nua (go háirithe i réimse na hearnála digití), rinneadh a mheas ar ghá na cuspóirí a oiriúnú don chlár nua. Rinneadh na dúshláin atá amach romhainn maidir leis an gclár nua SCE a leagan amach agus rinneadh measúnú ar an gcaoi a d’fhéadfadh SCE cuspóirí coiteanna CAI, amhail an simpliú, breis solúbthachta agus feidhmíocht níos fearr, a bhaint amach.

Rinneadh an struchtúr agus na tosaíochtaí, an calabrú leis an gclár SCE reatha, agus an sásra a bhfuil súil leis chun an clár nua a chur i bhfeidhm, a phlé tuilleadh maidir leis an gclár a bheith in ann na cuspóirí a ghnóthú go héifeachtach. Rinneadh roghanna eile cur chun feidhme a mheas, go háirithe maidir leis an síneadh ar raon feidhme obair an Chláir, sa ghné dhigiteach de agus sa ghné de a bhaineann le tionscadail foinsí fuinnimh in-athnuaite a bhfuil leas Eorpach i gceist leo. Lena chois sin, rinneadh anailís ar na roghanna agus na hinniúlachtaí atá ann maidir le sineirgíochtaí a neartú idir na hearnálacha faoin gClár.
Rinneadh roghanna éagsúla a mheas. Rinneadh roinnt roghanna a chur as an áireamh luath sa phróiseas, go háirithe (i) gan a bheith ag brath ach amháin ar na hiarrachtaí (reatha) ag an Aontas chun a chur ina luí ar a chomhpháirtithe idirnáisiúnta trádála a gcórais CMI a ailíniú le córas CMI an Aontais, (ii) díolúine Bolar a leathnú amach, (iii) córais nua maidir le bearta ad-hoc ceadúnaithe a thabhairt isteach agus (iv) gearradh siar ar uastréimse SPCanna. I measc na roghanna a ndearnadh iad a mheas, seachas an rogha cúrsaí a fhágáil mar atá siad, bhí cur chuige de dhlí bog (comhaontuithe deonacha, tionscaltreoraithe a chothú); tarscaoileadh monaraíochta a thabhairt isteach chun críocha onnmhairithe amháin agus/nó chun críocha onnmhairithe agus stoc-charntha; agus tarscaoileadh monaraíochta a thabhairt isteach a mbeadh bearta coimirce ag gabháil leis. Rinneadh breathnú ar roghanna éagsúla uainithe le haghaidh tarscaoileadh a chur i bhfeidhm.

Is é an rogha thosaíochta ná an córas SPC atá ann cheana (Rialachán (CE) Uimh. 469/2009) a leasú chun ‘tarscaoileadh’ a thabhairt isteach lena gceadófar monarú G/Banna in AE chun críocha onnmhairithe le linn théarma an SPC. Chun cur chuige cothrom, cosaint níos fearr do shealbhóirí SPCanna in AE, agus trédhearcacht a áirithiú, bheadh bearta coimirce éagsúla ag gabháil leis an tarscaoileadh sin, bearta amhail ceanglais maidir le lipéadú agus fógra a thabhairt. I dtaca le soláthar do mhargadh AE go gairid tar éis dhul in éag an SPC, bheadh monaróirí a bhfuil leas á bhaint acu as an tarscaoileadh onnmhairithe sin, go pointe áirithe, réidh freisin le haghaidh iontráil in AE ar an gcéad lá go beacht tar éis dhul in éag an SPC cionn is go mbeadh acmhainneacht mhonaraíochta oibríochtúla acu cheana.
Dearadh córas rialaithe iascaigh reatha an Aontas roimh an gComhbheartas Iascaigh athchóirithe agus dá réir sin níl sé comhleanúnach leis. Chuirfear easpa gníomhaíochta maidir leis sin isteach go mór ar chomhlíontacht leis an gComhbheartas Iascaigh agus ar chomhlíonadh na gcuspóirí lena mbaineann. Ina theannta sin, na laethanta seo, tá an córas as dáta,, go príomha ós rud é go bhfuil sé páipéar-bhunaithe den chuid is mó. De thoradh sin, bíonn easpa éifeachtachta agus éifeachtúlachta i gceist, mar a aithníodh go forleathan agus mar a tugadh chun suntais ag na ceithre Institiúid Eorpacha (an Coimisiún, an Chomhairle, Parlaimint na hEorpa agus Cúirt na nIniúchóirí), agus iad go léir ag maíomh gur gá an creat a athchóiriú. Sainaithníodh de bhun chleachtas REFIT a rinne an Coimisiún na spreagthaí bunúsacha a leanas: a) Easpa beart chun forálacha an Chomhbheartais Iascaigh athchóirithe a rialú, easpa sineirgí le beartais eile; b) Castacht an chreata reachtaigh agus neamhréireacht forálacha dlí; c) Forálacha neamhleora le haghaidh sonraí iascaigh; d) Rialacha forfheidhmiúcháin nach leordhóthanach mar dhíspreagadh iad. Is iad seo a leanas na páirtithe leasmhara a ndéanann an tionscnamh seo tionchar orthu: oibreoirí iascaigh, údaráis phoiblí i mBallstáit, an Coimisiún agus an Ghníomhaireacht Eorpach um Rialú ar Iascach.
Scrúdaíodh trí rogha bheartais le haghaidh sásra um chobhsú sa mheasúnú tionchair, cé is moite de rogha 1, an status quo. Tá rogha 2 ag freagairt don togra ón gCoimisiún, mar atá Sásra Eorpach um Chobhsú Infheistíochtaí lena dtabharfaí iasachtaí agus deontais theoranta do Bhallstáit faoi rúscadh mór chun an ghníomhaíocht infheistíocht poiblí a choinneáil ar bun. Sásra árachais atá i rogha 3. Dhéanfaí ranníocaíochtaí tráthrialta, go háirithe nuair a bheadh an geilleagar ar an ngnáthdhóigh nó nuair a bheadh ag éirí go maith leis, nó acmhainn dhílis a charnadh i gciste. Nuair a bheadh Ballstát faoi rúscadh mór, gheobhadh sé tacaíocht i bhfoirm íocaíochtaí amach/deontas. Is dócha go mbeadh gá le hacmhainn iasachtaíochta theoranta chun a áirithiú go mbeadh an toibriú ag leanúint ar aghaidh an tam ar fad agus go mbeadh sé inchreidte. Buiséad tiomnaithe don limistéar euro atá i rogha 4. Ní hé an cobhsú eacnamaíoch a bheadh ina phríomhchuspóir ag buiséad coiteann, ach soláthar earraí poiblí Eorpacha. Mar sin féin, dá mbeifí ag brath ar ioncaim thimthriallacha agus ar chaiteachas frith-thriallach, arbh fhéidir eilimintí roghnacha feabhsaithe a chur leo, chuirfeadh sin le cobhsú maicreacnamaíoch ar leibhéal AE.

San am i láthair is é an rogha thosaíochta go mbeadh Sásra Eorpach um Chobhsú Infheistíochtaí ann (rogha 2). Chuideodh an sásra sin cuspóir an chobhsaithe a bhaint amach trí thacaíocht mhaoiniúcháin a chur ar fáil i gcás rúscadh neamhshiméadrach mór. Bheadh sin ina spreagadh mór le príomh-infheistíochtaí poiblí a chosaint agus, dá réir sin, leibhéal iomchuí caiteachais a choinneáil ar bun. Tá an tionchar cobhsaithe mhaicreacnamaíoch sa rogha seo teoranta ós rud é gur mar iasacht a thabharfaí an tacaíocht. San am céanna, is cosúil gur fusa rogha 2 a chur i bhfeidhm, ó thaobh na polaitíochta de, san am is gaire dúinn ar a laghad, ó tá na rioscaí go mbeidh aistrithe buana ann agus an ghuais mhorálta teoranta go leor. Ar an iomlán, i bhfianaise an méid sin, is é rogha 2 an rogha thosaíochta faoi na dálaí atá ann i láthair na huaire.
Sa Rialachán seo, bunaítear córas ar fud an Aontais Eorpaigh le hiarrataí i leith ghlacadh agus forghníomhú fianaise idir cúirteanna a tharchur go díreach agus go tapa in ábhair shibhialta agus in ábhair thráchtála. Leagtar síos ann freisin critéir bheachta maidir le foirm agus le hinneachar iarrataí den chineál sin. Thar aon ní, cuireadh an Rialachán in ionad an chórais amscaí a d’úsáideadh na Ballstáit faoi Choinbhinsiún na Háige, agus córas nua-aoiseach éifeachtach ar bun leis don déileáil dhíreach idir cúirteanna (tarchur na niarrataí agus aththarchur na fianaise a glacadh). I láthair na huaire, bíonn impleachtaí trasteorann gach bliain ag timpeall 3.4 milliún d’imeachtaí cúirte sibhialta agus tráchtála san Aontas. I gcásanna go leor díobh sin, is rud fíorthábhachtach atá i nglacadh na fianaise le haghaidh dea-riar an chirt.

I láthair na huaire, is beag teagmháil idir na heagraíochtaí a ainmnítear sa Rialachán ach ar pháipéar, rud a mbíonn drochshliocht air ó thaobh costas agus éifeachtachta de. Rud eile, is annamh a úsáidtear físchomhdháil le héisteacht le daoine i mBallstát eile. Is é rud a dtugann an tionscnamh seo aghaidh air an gá leis an reachtaíocht a nuashonrú agus leis an nuatheicneolaíocht a úsáid i nglacadh fianaise trasteorann. San am céanna, féachfaidh sé le roinnt bearnaí sa Rialachán a líonadh, bearnaí a tugadh chun follais sa mheastóireacht ar a fheidhmiú. Tagann trí phríomhghrúpa fadhbanna i gceist de bharr na mbearnaí sin:

- an mhoill agus an costas a chuirtear ar shaoránaigh, ar ghnólachtaí, agus ar Bhallstáit;

na heasnaimh atá ann i gcosaint na gceart sna nósanna imeachta; agus

- an chastacht agus an éiginnteacht dhlíthiúil.

Ar rud amháin faoin tríú pointe tá an éiginnteacht a bhaineann le roinnt téarmaí bunúsacha atá gan sainmhíniú faoin Rialachán, agus an easpa soiléire is sliocht ar stádas roghnach an Rialacháin ó tharla an dlí náisiúnta ar aon údarás leis.

Na páirtithe leasmhara atá faoi éifeacht, is saoránaigh agus gnólachtaí iad, mar pháirtithe in imeachtaí dlíthiúla, mar aon le húdaráis phoiblí, údaráis bhreithiúnacha, agus aos dlí (go mór mór breithimh agus dlíodóirí).

Tá dlúthcheangal idir an tionscnamh seo agus an tionscnamh maidir le doiciméid bhreithiúnacha agus sheachbhreithiúnacha a sheirbheáil sna Ballstáit in ábhair shibhialta nó thráchtála (seirbheáil doiciméad), faoi mar a rialaítear i Rialachán (CE) Uimh. 1393/2007. Tá an dá thionscnamh fite fuaite ina chéile i dtosaíocht mhór an digitithe agus an ríomhcheartais sa Choimisiún, agus leanann siad treo na oibre atá á déanamh bord ar bhord léi i réimse an cheartais choiriúil (an Ríomhfhianaise) d’fhonn cothrom an chirt a bheith ag na páirtithe i réimsí an cheartais choiriúil agus an cheartais shibhialta araon. Is iad aschur agus caighdeáin dhlíthiúla AE de chineál e-CODEX agus Rialachán eIDAS an bonn atá fúthu le tógáil air, agus an dá rud a théann chun tairbhe dóibh.
Ba í an rogha bhunlíne i ngach cás ná gan aon athrú a mholadh sna rialacha i bhfeidhm ar Mhargaí Fáis FMBanna agus eisitheoirí ar na margaí sin. Cé gur féidir le roghanna beartais a bheith ina gcabhair le feabhsú breise timpeallacht an mhargaidh agus cur le cuspóirí an tionscnaimh, ní measadh gur uirlisí éifeachtacha iad chun dul i ngleic leis na fadhbanna sonracha.

Sainaithníodh na roghanna beartais tosaíochta bunaithe ar a néifeachtacht agus a néifeachtúlacht faoi seach chun (i) costais comhlíonta d’eisitheoirí ar Mhargaí Fáis FBManna a laghdú agus (ii) leachtacht ar Mhargaí Fáis FBManna a laghdú, ach ag an am céanna (iii) leibhéil ard cosanta infheisteora agus sláine margaidh a chothabháil. Roghnaítear na coigeartuithe rialála tosaíochta bunaithe ar a gcumas leachtacht a fheabhsú go héifeachtach chomh maith le solúbthacht leordhóthanach a chothabháil chun iad a chur in oiriúint do thimpeallachtaí áitiúla margaidh. Ba cheart go gcabhróidh sé seo le feabhsú a néifeachtachta. Taispeántar san anailís gurb é an cur chuige is fearr ná chun córas rogha Eorpach a chur i bhfeidhm do chonarthaí leachtachta agus margaí fáis FBManna a shainordú chun riachtanas maidir le híosmhéid comhlúthachta saoire a chur i bhfeidhm gan sonraíochtaí eile.

Roghnaítear na beartais tosaíochta maidir le laghdú costas comhlíonta de réir a gcumais chun costas a laghdú agus leibhéal ard sláine margaidh a chosaint ag an am céanna. De thoradh ar anailís roghanna, moladh leasuithe teicniúla lena bhforáiltear maidir le laghdú teoranta i ndáil le scóip, an ceanglas ama maidir le faisnéis a nochtadh agus oibleagáidí maidir le taifid a choimeád a eascraítear go háirithe ón MAR. Rinneadh an cinneadh chomh maith FBManna a chumasú chun “réamheolaire aistrithe” laghdaithe a úsáid ag bogadh ó Mhargadh Fáis FBManna go margadh rialáilte (‘príomh-mhargadh).
Déantar measúnú ar cheithre bheart leis an measúnú tionchair seo. Tar éis breithniú a dhéanamh, i leith gach ceann díobh, ar roghanna reachtacha agus roghanna neamhreachtacha araon, aithníodh na roghanna tosaíochta seo a leanas: 1. Dualgais na ninfheisteoirí Cheanglófaí ar bhainisteoirí sócmhainní, gnóthais árachais, dáileoirí árachais, cistí pinsean gairme, comhairleoirí infheistíochta agus bainisteoirí punainne aonair tosca CSR a chomhtháthú sa phróiseas cinnteoireachta agus comhairleach i dtaobh na hinfheistíochta agus mar chuid de na dualgais a bhíonn ar infheisteoirí. Ar an gcaoi sin, chothófaí soiléire agus comhsheasmhacht ar fud an mhargaidh, agus dhéanfaí an inbhuanaitheacht a phríomhshruthú i bpróisis chinnteoireachta agus chomhairleacha infheistíochta na ninstitiúidí airgeadais sin, go háirithe i ndáil leis an mbainistíocht riosca a dhéanann siad. 2. Nochtadh Bheadh ar na heintitis ábhartha a nochtadh conas a chomhlíonann siad na dualgais sin freisin. Ina theannta sin, i gcás na mbainisteoirí sócmhainní agus na hinfheisteoirí institiúideacha sin a mhaíonn go mbíonn cuspóirí inbhuanaitheachta á saothrú acu, níor mhór dóibh a léiriú go bhfuil a gcuid infheistíochtaí ailínithe leis na cuspóirí sin. Chuirfeadh sé sin leis an trédhearcacht i leith infheisteoirí deiridh, d'áiritheofaí leis go mbeadh táirgí inchomparáide, agus dhéanfaí bréagbháúlacht don chomhshaol ('snas glas') a dhíspreagadh. 3. Córas aicmithe aontaithe ('tacsanomaíocht') de chuid AE: Faoin rogha thosaíochta, leagfaí síos critéir aonfhoirmeacha ar leibhéal AE lena chinneadh an bhfuil gníomhaíocht eacnamaíoch inbhuanaithe ó thaobh an chomhshaoil de. Táthar á bheartú go sainaithneoidh an Coimisiún ina dhiaidh sin na gníomhaíochtaí a bheidh cáilithe mar chinn inbhuanaithe agus é ag baint leas as comhairle ó ghrúpa saineolaithe teicniúil maidir le maoiniú inbhuanaithe atá á bhunú. Ba cheart go bhfágfadh sé sin go mbeidh soiléire ag gníomhaithe eacnamaíocha agus ag infheisteoirí maidir le cé na gníomhaíochtaí a mheastar a bheith glas/inbhuanaithe chun bonn eolais a chur faoina gcuid cinntí infheistíochta. Is é seo an chéad chéim, agus is céim riachtanach é, sna hiarrachtaí chun infheistíochtaí a threorú chuig gníomhaíochtaí inbhuanaithe. 4. Tagarmharcanna Faoin rogha thosaíochta, thabharfaí isteach dhá chatagóir nua tagarmharcanna i leith tionchar ísealcharbóin agus dea-thionchar i dtaobh carbóin. Dhéanfaí íoschaighdeáin chomhchuibhithe a shainiú don mhodheolaíocht a húsáidfí chun na tagarmharcanna sin a fhorbairt. Leis sin, chothófaí caighdeán margaidh lena léireofaí lorg carbóin cuideachtaí. Ar an gcaoi sin, beidh uirlis ar féidir brath uirthi ar fáil d'infheisteoirí ar mian leo infheistíocht a dhéanamh i straitéisí ísealcharbóin.
Chun aghaidh a thabhairt ar an bhfadhb agus chun na cuspóirí a bhaint amach, rinneadh breithniú ar na beartais seo a leanas le haghaidh uisciú talmhaíochta: (1) ionstraim dlí lena n-áiritheofar sábháilteacht táirgí talmhaíochta le cur chuige ‘a oireann do gach cás’ agus lena n-áiritheofar cosaint na sláinte poiblí áitiúla agus an chomhshaoil, (2) ionstraim dlí lena n-áiritheofar sábháilteacht táirgí talmhaíochta le cur chuige ‘a oireann dá fheidhm’ agus lena n-áiritheofar cosaint na sláinte poiblí áitiúla agus na chomhshaoil agus (3) Treoirdhoiciméad maidir le sábháilteacht táirgí talmhaíochta agus cosaint na sláinte poiblí áitiúla agus an chomhshaoil. San anailís ar na roghanna agus sa chomparáid eatarthu, baintear an tátal amach gurb í rogha (2) an rogha thosaíochta cionn is gur féidir toirt is mó fuíolluisce chóireáilte a sholáthar léi ar chostas níos ísle i gcomparáid leis na roghanna eile agus, sa chaoi sin, gur féidir an toradh is fearr is féidir a shaothrú maidir leis an gcuspóir iomlán a bhaint amach.

I dtaobh ionstraim dlí a roghnú, déantar plé ar na féidearthachtaí maidir le Treoir nó Rialachán agus meastar an dá rogha a bheith oiriúnach, agus buntáistí agus míbhuntáistí ag baint le gach ceann acu. Cé go ndéanfadh Rialachán freastal níos fearr ar nádúr cumasaithe an tionscnaimh, d’fhéadfadh sé le Treoir, go mbeadh níos mó solúbthachta ann i dtaobh ceanglais náisiúnta níos déine a leagan síos (agus fós ualach trasuímh a fhorchur ar na Ballstáit uile, lena n-áirítear iad siúd nach bhfuil athúsáid uisce ábhartha iontu san am i láthair).
Rinneadh trí rogha a bhreithniú, ó reachtaíocht bhog agus réitigh neamhcheangailteacha go dtí bearta reachtacha. Is é atá go háirithe sa rogha faoina bhfuil sé ina chuspóir athruithe beaga a dhéanamh ar ionstraimí atá ann cheana (RB1) ná sraith treoirlínte a fhorbairt (reachtaíocht bhog) i gcomhair tionscnóirí tionscadail TENT agus treoshuíomh níos fearr a dhéanamh ar ionstraimí atá ann cheana, i dtéarmaí cúnamh teicniúil den chuid is mó. Áirítear leis an rogha a bhfuil sé ina chuspóir léi gníomh ceangailteach teoranta a chur chun feidhme ar an leibhéal náisiúnta (RB2) an ceanglas dlíthiúil go dtabharfaidh na Ballstáit isteach ionad ilfhreastail i gcomhair thionscadail chroíghréasán TENT agus go n-áiritheoidh siad go bhfaighidh siad an chóir is gasta is féidir ó thaobh an dlí. Ar deireadh, breithníodh dhá leagan de rogha lena saineofaí creat AE maidir le húdarú tionscadal de chuid chroíghréasán TENT (RB3) — cur i bhfeidhm rialacha AE ar an leibhéal náisiúnta (RB3a) agus deonú ceadanna a bheith ar leibhéal AE (RB3b).

Tá RB2 á roghnú mar an rogha thosaíochta i ngeall ar fheidhmíocht dhearfach na rogha sin i dtéarmaí éifeachtachta agus éifeachtúlachta i gcomparáid le RB1 agus a solúbthacht i gcomparáid le RB3. Ina theannta sin, níl na míbhuntáistí céanna ag RB2 is atá ag RB3 i dtéarmaí tionchar sóisialta agus i dtéarmaí an tionchair ar dheimhneacht dhlíthiúil. Is réiteach cothrom, éifeachtúil é RB2 chun cur chun feidhme thionscadail TENT a chothú agus, an tráth céanna, chun nósanna imeachta níos soiléire agus níos cuimsithí a bhunú d'fhonn cur leis an nglacadh atá ag an bpobal le tionscadail bhonneagair.